VASTAVUSTABEL
Lisa seletuskirjale: Jõelähtme Vallavolikogu määruse eelnõu „Sotsiaalhoolekandelise abi andmise kord" võrdlus kehtivate määrustega nr 8, nr 75 ja nr 62. Sisulised muudatused on ammendavalt esitatud dokumendis „Eelnõu muudatuste kokkuvõte ja põhjendused"; käesolev tabel näitab iga kehtiva sätte asukohta uues korras.
1. Jõelähtme Vallavolikogu 13.01.2022 määrus nr 8 „Sotsiaalhoolekandelise abi andmise kord Jõelähtme vallas"
	Kehtiv säte
	Uue korra säte
	Märkus

	§ 1 lg 1
	§ 1
	Reguleerimisala laiendatud: uus kord hõlmab lisaks teenustele ka toetused ja hooldajatoetuse (senised määrused nr 75 ja nr 62).

	§ 1 lg 2
	§ 2 lg 1
	Sisu muutmata (kohaldamine kooskõlas SÜS-i ja SHS-iga).

	§ 2 lg 1
	§ 5 lg 4; § 31 lg 1 p 1–2
	Sisu säilitatud: rahvastikuregistrijärgne elanik; määramata elukohaga isik (§ 5 lg 4); vältimatu abi ajutiselt viibijale (§ 31 lg 1 p 2, § 16–17, § 30 lg 2).

	§ 2 lg 2
	§ 5 lg 5
	Sisu muutmata (teise omavalitsuse elanik kooskõlastatult elukohajärgse omavalitsusega).

	§ 2 lg 3
	§ 3 lg 6–7
	Sisu muutmata (hindamiskohustus pöördumisel või abivajadusest teadasaamisel; terviklik hindamine).

	§ 2 lg 4
	§ 3 lg 8 p 6; § 24 lg 2
	Põhimõte säilitatud: abi andmisesse kaasatakse isik, teenusele suunamine ametniku algatusel eeldab isiku nõusolekut.

	§ 3 lg 1 p 1–13
	§ 8 lg 1; §-d 9–23
	Kohustuslike teenuste loetelu sama; iga teenus on kirjeldatud eraldi paragrahvis (eesmärk, sihtrühm, osutaja, tasu). Terminoloogia ajakohastatud: p 11 lapsehoiuteenus → § 21 suure hooldus- ja abivajadusega lapse hoiuteenus (SHS-i muudatus alates 01.09.2025).

	§ 3 lg 2
	§ 24
	Vabatahtlike teenuste loetelu ajakohastatud; viipekeeleteenus piiritletud riigi kaugtõlke- ja kirjutustõlketeenusega (vt kokkuvõtte B-osa); lisatud heaolumeistri abi. Kehtiva § 3 lg 2 p 10 „integreeritud hoolekandeteenused" (kombineeritud koduteenus, isikliku abistaja teenus või tugiteenus) uue korra loetelus otsest vastet ei leia – vajab kinnitust, kas see on kavatsuslik.

	§ 4 lg 1–2
	§ 6 lg 1–2, 4
	Taotluse andmekoosseis sisult sama; taotlus esitatakse SPOKU kaudu või paberil; lisatud puuduste kõrvaldamise regulatsioon.

	§ 4 lg 3–5
	§ 3 lg 6–7; § 9 lg 3; § 12 lg 3
	Sisu muutmata (parima abi väljaselgitamine, kodukülastus, terviklik hindamine).

	§ 4 lg 6
	§ 6 lg 3
	Sisu säilitatud; täpsustatud, et majanduslikku olukorda hinnatakse toetuse määramisel ja teenuse eest võetava tasu suuruse määramisel – teenuse saamine ise sõltub abivajadusest (SHS § 3 lg 1 p 1, § 16).

	§ 4 lg 7
	§ 6 lg 5; § 31 lg 3
	Sisu säilitatud (STAR jm registrid); täiendatud: registritest kättesaadavaid andmeid taotlejalt ei küsita.

	§ 4 lg 8
	§ 6 lg 5
	Tähtaeg muutmata (10 tööpäeva). Otsustaja: vallavalitsuse asemel pädev ametnik – eelnõu põhimuudatus (§ 3 lg 2).

	§ 4 lg 9
	§ 6 lg 6
	Sisu muutmata (teavitamine 5 tööpäeva jooksul, põhjendustega).

	§ 4 lg 10
	§ 6 lg 10
	Keeldumise alused loetletud ammendavamalt (vt kokkuvõtte rida § 6 lg 10 p 4).

	§ 5 lg 1
	§ 3 lg 5; teenuste §-d
	Sisu muutmata (osutajate ring; halduslepingud).

	§ 5 lg 2
	§ 3 lg 6
	Sisu muutmata (abi korraldamine ka ilma taotluseta).

	§ 5 lg 3–4
	§ 3 lg 5; § 6 lg 5 ja 8
	Sisu muutmata; lisandunud haldusakti kehtivusaja reeglid (§ 6 lg 8).

	§ 5 lg 5
	§ 6 lg 8 kolmas lause
	Üldhoolduse rahastuse iga-aastase ülevaatuse erisäte asendatud üldise põhimõttega: abi andmine vaadatakse üle vajaduse püsimisel või asjaolude muutumisel enne kehtivusaja lõppu.

	§ 5 lg 6
	§ 19 lg 3
	Sisu säilitatud (sotsiaaleluruumi lepingu pikendamine); lisatud lepingu sõlmimise 15 tööpäeva tähtaeg.

	§ 6 lg 1
	§ 4 lg 2 ja 5
	Sisu muutmata (tasu sõltuvus mahust, maksumusest ja majanduslikust olukorrast; piirmäärad kehtestab vallavalitsus). Vastab SHS §-le 16.

	§ 6 lg 1¹–1²
	§ 10 lg 5
	Sisu säilitatud: majutus ja toitlustus saaja, hoolduskulud vald vallavalitsuse kehtestatud piirmääras (SHS § 22¹). Piirmäära ületava osa kandmise reeglit (nr 8 § 6 lg 1²) määruses ei korrata – see tuleneb vahetult seadusest ja teenuse osutamise lepingust.

	§ 6 lg 2
	§ 10 lg 6
	Asendatud SHS § 22¹ lg 5 mudeliga: vald hüvitab sissetuleku ja keskmise vanaduspensioni vahe. Hooldereformi-eelne „10% sissetulekust isiklikuks kasutamiseks" reegel välja jäänud kui seadusega asendatud põhimõte.

	§ 6 lg 3
	§ 4 lg 3–4
	Sisu muutmata (tasu ei tohi takistada teenuse saamist); lisatud omaosalusest vabastamise selge alus.

	§ 6 lg 4
	§ 24 lg 2; § 30
	Viivitamatu abi osutamise põhimõte säilitatud; eraldi säte tasu hilisemast sissenõudmisest välja jäänud (alusetult kantud kulude tagasinõue § 6 lg 11 kaudu).

	§ 6 lg 5
	§ 6 lg 11
	Sisu muutmata (tagasinõue SÜS §-de 31–35 alusel).

	§ 7 lg 1
	§ 6 lg 5
	Sisu muutmata (arvestus STAR-is).

	§ 7 lg 2–4
	–
	Välja jäänud: riiklik ja haldusjärelevalve (Sotsiaalkindlustusamet) tuleneb vahetult seadusest, teenistuslik järelevalve ja vastutus valla sisemisest töökorraldusest. Isikute õigusi ei mõjuta.

	§ 7 lg 5–7
	§ 7
	Sisu muutmata (vaie 30 päeva, lahendamine HMS-i korras, halduskohus).

	§ 8
	§ 6 lg 12
	Sisu muutmata (peatumine ja lõppemine SÜS § 18 lg 1 p 1–3 ja § 19 lg 1 alustel).

	§ 9; lisa 1
	§ 6 lg 1
	Kinnitatud taotlusvormi asendab iseteeninduskeskkond SPOKU; paberil taotlemise võimalus säilib.



2. Jõelähtme Vallavolikogu 15.04.2021 määrus nr 75 „Toimetulekut soodustavate sotsiaaltoetuste maksmise kord" (redaktsioon jõustumisega 01.08.2026; RT IV, 19.06.2026, 4)
	Kehtiv säte
	Uue korra säte
	Märkus

	§ 1
	§ 1; § 25
	Sisu muutmata.

	§ 2 p 1–7
	§ 2 lg 2
	Mõisted sisult muutmata (leibkond, vähekindlustatud isik, ülalpidamiskohustus, üksikvanem, lasterikas pere, puudega isik). Vähekindlustatuse määratlus säilitatud: eelmise kuu netosissetulek pärast eluaseme alaliste kulude tasumist alla kahekordse toimetulekupiiri.

	§ 3
	§ 25
	Toetuste liigid muutmata; eluruumi kohandamise toetus nimetatud eraldi liigina.

	§ 4
	§ 26
	Tervisetoetuse alaliigid ja määrad muutmata (retseptiravimid 75/150 €, prillid, abivahendite omaosalus, raviprotseduurid, põetusvahendid 150 €, ravikindlustuseta isik). Terminoloogia ajakohastatud: töövõimetuspensioni uuringute asemel töövõime hindamiseks vajalikud uuringud.

	§ 5
	§ 27 lg 1–2
	Määrad ja tingimused muutmata (riided-jalanõud 100 €, huvitegevus 224 €, õppekavaväline tegevus, õpilaskodu). Lasteaia osalustasu ja/või toidukulu vabastus vastab 01.08.2026 jõustunud sõnastusele (RT IV, 19.06.2026, 4).

	§ 6
	§ 28
	Sisu muutmata (kuni 200 € aastas; toimetulekutoetuse saajale ei maksta).

	§ 6¹
	§ 29
	Sisu muutmata (50% kohandamise maksumusest, kuni 1500 €; omaniku/ühistu nõusolek, kaks hinnapakkumist, paikvaatlus, väljamakse üleandmise-vastuvõtmise akti alusel).

	§ 7
	§ 30
	SISULINE MUUDATUS (tahtlik, kinnitatud): vältimatu sotsiaalabi andmise põhimõte on säilinud (§ 30 lg 2), kuid riigilõivu (kuni 100%) ja toidupaki (kuni 25 €, senise sotsiaalkomisjoni kooskõlastusega) konkreetsed piirmäärad on asendatud üldise sõnastusega – abi osutamise viisi ja suuruse otsustab pädev ametnik juhtumipõhiselt (§ 30 lg 3). Muudatus tuleneb praktikast: valla poolt toiduabi osutamise vajadus on äärmiselt erandlik, mistõttu jäigad piirmäärad ja komisjoni kooskõlastusnõue ei ole otstarbekad. Korrapärane toiduabi on uues korras eraldi, tasuta teenusena § 24 lg 1 p 7 all.

	§ 8 lg 1
	§ 31 lg 1
	Sisu muutmata (sh elukoht 1. jaanuari seisuga; rahvusvahelise ja ajutise kaitse saajate erisus).

	§ 8 lg 2
	§ 5 lg 2
	Sisu muutmata (vähekindlustatuse test); lisatud kaalutlusalternatiiv, kui majanduslik olukord ei võimalda vältimatute kulude katmist.

	§ 8 lg 3
	§ 6 lg 9
	Säilitatud laiendatud kujul: pädev ametnik võib sotsiaalkomisjoni ettepanekul teha taotleja kasuks erandi kõigist määruse tingimustest.

	§ 8 lg 4–5
	§ 31 lg 2
	Sisu muutmata (taotlemine 6 kuu jooksul; erandkorras ettemaks hinnapakkumise alusel).

	§ 8 lg 6; § 11; lisad 1–2
	§ 6 lg 1
	Kinnitatud vormid asendab SPOKU; paberil taotlemise võimalus säilib.

	§ 8 lg 7–10
	§ 31 lg 3
	Dokumendinõuded sisult samad; lisatud registripäringute eelistamine (registritest kättesaadavaid andmeid ei küsita; kontoväljavõtted ja varaloetelu vajaduse korral).

	§ 8 lg 11–11¹
	§ 27 lg 3
	Sisu muutmata (lasterikka pere ja puudega lapse toetuste puhul sissetulekuid ei arvestata).

	§ 8 lg 12–15
	§ 6 lg 2 ja 4
	Sisu muutmata (andmete õigsus, lisaandmete nõudmine, puuduste kõrvaldamine).

	§ 9 lg 1
	§ 2 lg 1
	Sisu muutmata (SÜS-i kohaldamine).

	§ 9 lg 2
	§ 3 lg 7; § 29 lg 5
	Sisu muutmata (kodukülastus ja hinnang).

	§ 9 lg 3
	§ 6 lg 5–6; § 3 lg 2–3
	Tähtaeg muutmata (10 tööpäeva). Otsustaja: vallavalitsus sotsiaalkomisjoni ettepanekul → pädev ametnik, keda komisjon nõustab – eelnõu põhimuudatus.

	§ 9 lg 4–9
	§ 31 lg 4–5
	Sisu muutmata (3 kuu sissetulekud, eraldi elava ülalpidamiskohustuslase sissetulek, välistused, tulumaksu tagastus, laenud väljaminekuna arvestamata); arvestusperiood läbivalt ühtlustatud. § 9 lg 8 (peretoetuste erisus lasteaia vabastusel) on alates 01.08.2026 kehtetu ja eelnõu seda ei taasta.

	§ 9 lg 10
	§ 31 lg 6
	Sisu muutmata (arvlemine teenuseosutajaga).

	§ 9 lg 11
	§ 6 lg 7
	Sisu muutmata (väljamakse 10 tööpäeva jooksul otsusest).

	§ 9 lg 12
	§ 6 lg 11
	Sisu muutmata (tagasinõue SÜS §-de 31–35 alusel).

	§ 10
	§ 6 lg 10; § 31 lg 7
	Sisu säilitatud: valeandmed, tingimustele mittevastavus, varapõhine alus (§ 6 lg 10 p 4), tööturuteenusest keeldumine ja väljanõudmata elatis (§ 31 lg 7), SÜS § 19 alused (§ 6 lg 12 kaudu).



3. Jõelähtme Vallavolikogu 15.05.2025 määrus nr 62 „Hoolduse seadmise, hooldaja määramise ja hooldajatoetuse maksmise kord"
	Kehtiv säte
	Uue korra säte
	Märkus

	§ 1
	§ 1
	Sisu muutmata (reguleerimisala ja eesmärk üle võetud uue korra üldsätetesse; hoolduse seadmise konkreetne tingimus vt § 3 lg 1 rida allpool).

	§ 2 p 1–4
	§ 2 lg 2 p 6–8; § 14
	Mõisted sisult muutmata; hooldajatoetuse määra mõiste asendab otseviide §-le 14.

	§ 3 lg 1
	§ 12 lg 1
	Sisu muutmata; täpsustatud, et hooldus seatakse, kui abivajadust ei saa katta muude teenuste, toetuste või abivahendiga (vastab senisele § 3 lg-le 8).

	§ 3 lg 2–3
	§ 12 lg 4
	Sisu muutmata (teovõimeline ja võimeline hooldaja; üldjuhul üks hooldatav, erand samas või lähestikku elavate puhul).

	§ 3 lg 4
	§ 12 lg 2
	Sisu muutmata (taotluse sisu, hooldaja nõusolek).

	§ 3 lg 5
	§ 12 lg 3
	Sisu säilitatud; hindamiskriteeriumid täpsustatud (abivajaja võimekus ning hooldaja sobivus ja võime).

	§ 3 lg 6
	§ 6 lg 5
	Tähtaeg muutmata (10 tööpäeva); otsustab pädev ametnik – eelnõu põhimuudatus.

	§ 3 lg 7
	§ 12 lg 6
	SISULINE MUUDATUS (tahtlik, kinnitatud): kehtiva § 3 lg 7 järgi määratakse hooldaja suure hooldusvajaduse korral kuni 6 kuuks, uue korra § 12 lg 6 järgi kuni üheks aastaks. Puude korral kehtivusaeg (puude kehtivuse lõpuni) on muutmata. Pikendus tuleneb praktikast: enamasti, eriti eakate puhul, jäetakse hooldusvajaduse tähtaeg üldse määramata, kuid tähtaja määramise vajadusel on aastane periood senisest poolaastasest otstarbekam.

	§ 3 lg 8
	§ 12 lg 1 ja 5; § 6 lg 10 p 5
	Sisu muutmata (keeldumine, kui toimetulek on tagatav muu abiga).

	§ 3 lg 9
	§ 13 lg 9
	Sisu muutmata (puudega lapse hooldajatoetuse välistused).

	§ 4
	§ 12 lg 7–8
	Sisu muutmata (hooldaja kohustused; sotsiaaltöötaja järelevalve, teabe küsimine, kodukülastus).

	§ 5
	§ 14
	Määrad muutmata (täisealised 30/50/75 €; lapsed 150 € ja 30/50/75 €).

	§ 6 lg 1–4
	§ 13 lg 1–2; § 6 lg 5
	Sisu muutmata (maksmine otsuse kuule järgnevast kuust, väljamakse 10. kuupäevaks, toetus iga hooldatava eest; otsuse tähtaeg üldnormis).

	§ 7
	§ 13 lg 6–8
	Sisu muutmata (peatamine haiglaravi korral üle 1 kuu; lõpetamine aluste äralangemisel; alusetult makstu tagasinõue). Lisatud teavitamiskohustus 10 tööpäeva (§ 13 lg 5).

	§ 8 lg 1
	§ 6 lg 5
	Eraldi arvestussäte välja jäänud; arvestust peetakse STAR-is.

	§ 8 lg 2–3
	§ 13 lg 4
	Sisu muutmata (sotsiaalmaksu tasumine; teavitamine 7 tööpäeva jooksul).

	§ 9
	§ 32 lg 1
	Sisu muutmata (varasemad haldusaktid kehtivad tähtaja lõpuni).



Sätted, millel kehtivas õiguses vaste puudub (uued): § 3 lg 2–3 (pädev ametnik ja sotsiaalkomisjoni nõuandev roll – eelnõu põhimuudatus), § 6 lg 8 (haldusakti kehtivusaeg ja ülevaatamine), § 6 lg 9 (erandi tegemine taotleja kasuks), § 22 lg 4 (hoolduspere riiklikud tugiteenused), § 24 lg 1 p 9 (heaolumeistri abi), § 31 lg 3 viimane lause (registripäringute eelistamine) ja § 34 (jõustumine); kõik ülejäänud erinevused on keelelised või struktuurilised ega muuda regulatsiooni sisu.
